hu hu hu eo hu hu hu hu hu hu hu hu hu hu hu en es hu hu hu hu hu hu hu hu hu hu hu hu hu es hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu es hu hu hu hu hu hu hu hu hu hu hu hu hu es hu hu hu hu hu de hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu en sk hu hu hu hu hu hu hu en en hu hu hu hu hu hu hu en en sk hu hu hu hu hu hu hu en en sk hu hu hu hu hu hu hu hu hu en en sk hu hu hu hu hu hu hu hu hu en en sk hu hu hu hu hu hu hu hu hu en
Nem lát, nem hall, nem beszél - Korrupcióinfo
Így lopják el a pénzünket
közétette admin | Korrupcióinfo | 2020. április 6.
Az alábbiakban találhatóak azok a levelek, melyekre a mai napig nem kaptam választ Kásler úrtól.
Prof. Dr. Kásler Miklós miniszter – info@emmi.gov.hu
1054 Budapest, Akadémia u. 3.
Alulírott Dr. Hadházy Ákos (levelezési cím: Képviselői Irodaház, 1054 Budapest, Széchenyi rkp. 19., e-mail cím: hadhazy.akos@parlament.hu) az Országgyűlésről szóló 2012. évi XXXVI. törvény 98. § (1) bekezdése alapján a következőkben kérném a tájékoztatását:
A koronavirus.gov.hu oldalon, a “mintavétel” menüpontban tartják nyilván az elvégzett vírustesztek számát, amely adat naponta frissítésre kerül. Kérdéseim ezzel kapcsolatban a következők:
Ha egy emberen több vírustesztet is elvégeznek, akkor az ismételt tesztek adatai is megjelennek a mintavételek összesített, a hivatkozott menüpontban feltüntetett számában?
A számadat tehát ténylegesen hány emberen elvégzett tesztet jelent?
Válaszát és együttműködését előre is köszönöm.
Koronavírus-járvány Elleni Védekezésért Felelős Operatív Törzs
Prof. Dr. Kásler Miklós (emberi erőforrások minisztere) – info@emmi.gov.hu – koronavirus.gov.hu
1054 Budapest, Akadémia u. 3.
Alulírott Dr. Hadházy Ákos (levelezési cím: Képviselői Irodaház, 1054 Budapest, Széchenyi rkp. 19., e-mail cím: hadhazy.akos@parlament.hu) az Országgyűlésről szóló 2012. évi XXXVI. törvény 98. § (1) bekezdése alapján 3 kérdéssel fordultam 31 kórház vezetőjéhez, információt kérve a kórházukat érintő járványügyi helyzetről. Az a néhány kórházi vezető, aki eddig válaszolt, gyakorlatilag megtagadta a válaszadást, főként arra hivatkozva, hogy a Kórház működése a veszélyhelyzeti rendnek megfelelően az ágazat-irányító miniszter – vagyis Ön – és az Operatív Törzs iránymutatása szerint történik, s így tájékoztatási joguk – s az idézett törvényhely alapján egyúttal kötelezettségük is – Önöknek van a közvélemény és az országgyűlési képviselők irányába is. Mindezek miatt – s azért is, mert az egészségügyi szektor irányítása, felügyelete az Ön minisztériumának a felelősségi körébe tartozik – kérem, hogy a kórházi vezetők fenti álláspontja miatt válaszoljon a következő – korábban a kórházi vezetőknek megküldött kérdéseimre:
1. Hány koronavírusos (COVID-19) beteget regisztráltak a kórház illetékességi területén (a telephelyeken, ill. a tagkórházakban összesen) 2020 március 1-től kezdődően?
2. A regisztrált betegek közül hányan részesültek kórházi kezelésben?
3. Hány beteget kezeltek tüdőgyulladással 2020 március 1. óta?
Az adatokat napi bontásban, 2020. március 1-től, levelem kézhezvételének a napjáig kérem megadni.
A kórházak, amelyeknek az elmúlt hét péntekén a levelet kiküldtem:
Szabolcs-Szatmár-Bereg Megyei Kórházak és Egyetemi Oktatókórház és Jósa András Oktatókórház
Borsod Abaúj Zemplén Megyei Központi Kórház és Egyetemi Oktatókórház
Békés Megyei Központi Kórház
Dél-Pesti Centrumkórház Országos Hematológiai és Infektológiai Intézet
Pécsi Tudományegyetem Klinikai Központ
Dr. Petz Aladár Megyei Oktató Kórház
Pest Megyei Flór Ferenc Kórház
Fejér Megyei Szent György Egyetemi Oktató Kórház
Semmelweis Egyetem Klinikai Központ
Péterfy Kórház-Rendelőintézet és Manninger Jenő Országos Traumatológiai Intézet (4 telephely)
Jahn Ferenc Dél-Pesti Kórház és Rendelőintézet
Szent Imre Egyetemi Oktatókórház
Jász-Nagykun-Szolnok Megyei Hetényi Géza Kórház-Rendelőintézet
Csongrád Megyei Dr. Bugyi István Kórház
Kenézy Gyula Egyetemi Kórház
Somogy Megyei Kaposi Mór Oktató Kórház
Markhot Ferenc Oktatókórház és Rendelőintézet
Szent Lázár Megyei Kórház
Zala Megyei Szent Rafael Kórház
Szent-Györgyi Albert Klinikai Központ
Tolna Megyei Balassa János Kórház
Csongrád Megyei Egészségügyi Ellátó Központ
Országos Korányi Pulmunológiai Intézet
Észak-Közép-budai Centrum Új Szent János Kórház és Szakrendelő
Bajcsy-Zsilinszky Kórház és Rendelőintézet
A kért adatokat Önnek, illetőleg az Operatív Törzsnek nyilvánvalóan napi szinten lejelenthetik a kórházak , melyek alapján Önök megyei (és budapesti) összesített adatokkal is rendelkezhetnek, ezért kérem, hogy a kórházaktól kért adatokat kórházankénti bontásban számomra megküldeni szíveskedjenek.. Felhívom szíves figyelmüket, hogy jelen levelem nem közérdekű adatigénylés, kérdéseimet az Országgyűlésről szóló  2012 XXXVI tv 98.§ 1) és 2) bekezdése  alapján tettem fel. Országgyűlési képviselőnek is jogom és kötelességem tájékozódni ezekben a  vészterhes időkben is.Adatkérésem nem irányul sem személyes, sem érzékeny adatok kikérésére, pusztán csak esetszámokat kérek Öntől (Önöktől)
Válaszát és együttműködését előre is köszönöm.
Budapest, 2020. március 31.
Prof. Dr. Kásler Miklós miniszter – info@emmi.gov.hu
1054 Budapest, Akadémia u. 3.
Alulírott Dr. Hadházy Ákos (levelezési cím: Képviselői Irodaház, 1054 Budapest, Széchenyi rkp. 19., e-mail cím: hadhazy.akos@parlament.hu) az Országgyűlésről szóló 2012. évi XXXVI. törvény 98. § (1) bekezdése alapján a következőkben kérném a tájékoztatását:
1. Mennyivel több vagy kevesebb a kórházakban súlyos tüdőgyulladással kezeltek száma az évnek ebben a szakaszában a megszokott átlagos adatokhoz képest?
2. Minden tüdőgyulladásos tünettel, vagy épp konkrétan tüdőgyulladással kórházban fekvő betegnél elvégzik a koronavírustesztet a jelenlegi eljárásrend szerint?
3. Nem volt-e kiugró növekedés a tüdőgyulladásos, influenzás megbetegedések számában, illetve az ilyen irányú halálozásokban a koronavírus hivatalos megjelenése előtti időszakhoz képest?
Válaszát és együttműködését előre is köszönöm.
Budapest, 2020. április 2.
Prof. Dr. Kásler Miklós miniszter – info@emmi.gov.hu
1054 Budapest, Akadémia u. 3.
Dr. Csató Gábor főigazgató – foigazgato@mentok.hu
1055 Budapest, Markó u. 22.
Alulírott Dr. Hadházy Ákos (levelezési cím: Képviselői Irodaház, 1054 Budapest, Széchenyi rkp. 19., e-mail cím: hadhazy.akos@parlament.hu) az Országgyűlésről szóló 2012. évi XXXVI. törvény 98. § (1) és (2) bekezdése alapján a következőkben kérném a tájékoztatását:
A mentősök a szerológiai gyorstesztekhez vagy a PCR tesztekhez vesznek -e mintát?
Mennyi a szerológiai gyorstesztek szenzitivitása? A tünetek után hány nappal ad értékelhető eredményt? A PCR teszt a tünetek után hány nappal ad 90 százaléknál nagyobb szenzitivitással eredményt?
Válaszát és együttműködését előre is köszönöm.
Budapest, 2020. április 3.